氣霧

氣霧，又叫氣溶膠，係指固態或者液態微粒懸浮喺氣體介質度形成嘅分散體系。講到疾病可透過空氣傳播陣，載體就係氣霧，亦叫做生物性氣霧。

特性 
氣霧嘅液體或固體顆粒嘅直徑，通常係細過1μm。大啲嘅以特定速度沉降顆粒就會形成懸浮液，但係區分唔係好明確。氣霧以霧化過程產生陣，霧化嘅懸浮物可飄浮遠達10米。一般喺醫療場所度，有啲霧氣生成嘅係似吸痰、插喉管、支氣管鏡檢查、使用呼吸機呢啲操作，而引到喺空氣中有疾病傳播嘅風險；而日常嘅打邊爐、焗桑拿或用熨斗呢啲情況，專家就話唔會有霧化致空氣傳播嘅風險。

分類 
氣霧分咗做自然源同人為源，自然源包括天然氣霧，例如雲、霧、靄、海鹽、火山灰、灰同埋生物氣霧例如微生物氣霧。人為源包括人為排放嘅氣霧，例如硫酸鹽、黑碳同煙，通常會搞到空氣污染嚴重咗。

影響 
氣霧會吸或者放大氣輻射，另外亦都會影響雲嘅性質，影響地球嘅氣候。

應用 
氣霧可以專登製成氣霧劑，喺農藥，呼吸系統病嘅醫治同燃燒技術度應用。氣霧喺科學研究度，就涵蓋咗氣霧嘅產生同去除、氣霧嘅技術應用、氣霧對環境同人類嘅影響同其他一啲嘅主題。

攷

台灣氣溶膠研究學會

物理化學